Protokoll styremøte NIL-fotball

[bookmark: _GoBack]Sted: Klubbhuset
Dag/dato: Tirsdag 18.05.21
Tid: 19.30 – 21.30

Vedtakssaker 
7/21 Budsjettøkning klubbhus	
Leder for klubbhus har meldt behov for å øke budsjettrammen pga nødvendige investeringer på til sammen 80.000kr 
Varmepumpe(r) 			60.000kr
Oppgradering internett 		10.000kr
Maling og utstyr			10.000kr

Styreleders innstilling: 
Klubbhuset huser mange gode historier og øyeblikk, men ser sliten og ustelt ut i dag. I lys av klubbens undersøkelse ble det tydelig at mange av våre spillere og trenere ønsker å bruke klubbhuset mer aktivt til ulike aktiviteter. Det er da viktig at huset er godt egnet. Nye krav, og behov i henhold til internettkapasitet og varme, er i henhold til tilbakemeldingene avgjørende for å utvide bruken for våre medlemmer. Det kan være vanskelig å forsvare at en slik investering vil tjene primærformålet til et idrettslag, men jeg mener slike tiltak er samlende for både de enkelte lagene og klubben. På den måten vil vi med større sannsynlighet lykkes godt i med å holde flest mulig, lengst mulig.  
Vedtak: Innmeldte oppgraderinger anses som nødvendig og vedtas. 

8/21 Fotballskole med Ranheim
Ranheim ønsker å kjøre en fotballskole sammen med NIL i august 2021. Det forutsetter at NIL organiserer påmelding og booking av baner. Vi må også stille med co-instruktører. (g19) Ranheim stiller med 2-5 ledere som leder hele opplegget. 
Styreleders innstilling: Dette kan bli en veldig god opplevelse for mange av kommunens fotballspillere og det kan knytte Ranheim og NIL enda tettere sammen. Her ligger det mye i ansvarsfordeling, og det må være overskudd til å gjennomføre prosjektet. Her ønsker jeg ikke å komme med noe klar innstilling før møte, men jeg mener det er et viktig prosjekt dersom det kan avvikles på en god måte. 
Vedtak: Fotballskole gjennomføres
Drøftingssaker 
4/21
Forberedelse til sesong 2021 – utvidelse av sak 3/21
Vi tar en kort status hos alle. Vi kjører 10min rundt bordet hvor hvert medlem presenterer forteller hvordan de ligger, ut  fra oppgaven nedenfor
Vi har en rekke oppgaver nå som sesongen snart er i gang igjen. Jeg mener det vil være klokt å dele oppgavene inn under ulike hovedområder. Alle oppgaver må ha en tilknytning til styret og være i trå med strategiarbeidet. Alle oppgaver skal, i tillegg til å legge til rette for aktivitet hos barn og voksne, kunne forankres i omdømmebygging, rekrutering og kompetanse(heving). Skjema under er «bare» de oppgavene jeg har tenkt på nå, og jeg ønsker at dette kan være grunnlag for drøfting og refleksjon på styremøte, så det er god plass til «endring».

For å ikke «bruke opp» styremedlemmene vil det være klokt at oppgavene knyttes til og/eller samarbeides med andre utenfor styret. Her har vi innenfor sport en etablert struktur med for eksempel dommeransvarlig, trenerveileder og rekruteringsansvarlig. Det vil da være viktig at det også knyttes en gruppe rundt de andre oppgavene, og at de får et delegert ansvar. 

Orienteringssak
Qatarutvalgets rapport blir publisert 18. mai 2021. 
Styreleders innstilling:
Styret i NIL fotball tar rapporten til etterretning. 
